คือเอาเด็กออกตอนท้องประมาณ5เดือนกว่าเนื่องจากเด็กไม่ปกติตอนที่น้องหลุดคือวันที่4มกราคม63แล้วก้อพักฟื้นยุ1วันวันที่5ก้อออกจากโรงพยาบาลกลับมายุบ้านได้ประมาณหนึ่งอาทิตย์กว่าแล้วมีอะไรกับแฟนโดยที่ไม่ได้ป้องกันทั้คู่แต่แฟนหลั่งนอกตลอดเลยอยากสอบถามว่ามีโอกาสจะตั้งครรไหมค่ะกลัวและกังวลมากค่ะ
สวัสดีค่ะ หลังการแท้ง การทำงานของรังไข่และการตกไข่จะเกิดขึ้นได้เร็วกว่าหลังการคลอดลูก โดยจะมีโอกาสตั้งครรภ์ได้ภายใน 2-3 สัปดาห์ ดังนั้น หากได้มีเพศสัมพันธ์ที่ 1 สัปดาห์กว่าหลังการแท้ง โอกาสในการตั้งครรภ์อาจมีได้ แต่ยังถือว่าไม่มาก อย่างไรก็ตาม โดยปกติ ควรงดการมีเพศสัมพันธ์ไปประมาณ 2 สัปดาห์ เพื่อป้องกันการมดลูกอักเสบติดเชื้อค่ะและหลังจากนี้ แนะนำให้เริ่มทานยาคุมกำเนิดไปเลย และในช่วง 7 วันแรก ควรงดการมีเพศสัมพันธ์ไปก่อน หรืใช้ถุงยางอนามัย เพื่อรอให้ยาได้เริ่มออกฤทธิ์ก่อนค่ะ หรืออาจเลือกวิธีคุมกำเนิดอื่นๆ ก็ได้ เช่น ยาฉีดยาคุมกำเนิด ยาฝังคุมกำเนิด เพียงแต่ต้องตรวจให้แน่ใจก่อนว่า ไม่ได้มีการตั้งครรภ์เกิดขึ้นค่ะ